paragraph_text: Finnmark( sjevernolaponski: Finnmárkku) je okrug na krajnjem sjeveroistoku Norveške, koji se graniči s okrugom Troms na zapadu, Finskom (Lapland) na jugu i Rusijom (Murmanska oblast) na istoku. Okrug je nekada bio poznat pod nazivom Vardøhus amt. Finnmark graniči s Norveškim (Atlantski ocean) na sjeverozapadu, a na sjeveru i sjeveroistoku s Barentsovim morem (Arktički ocean). Finnmark je također dio laponske regije, koja se prostire kroz četiri države, kao i Barentsove regije. To je najveći i najrjeđe naseljeni okrug Norveške. Smješten je na sjeveru države, gdje se Norveška okreće na istok, te je zato Finnmark uvijek bio mjesto gdje se istok sreće sa zapadom - u prirodi kao i u kulturi.